Ion Țiriac, noul investitor la Dinamo? "Mâine le dau banii"
Ion Țiriac a dezvăluit că ar fi dispus să inveastească în clubul Dinamo București, după ce au apărut mai multe informații potrivit cărora Mircea Lucescu și Țiriac ar avea un proiect "de vis" pentru "Câini".
Țiriac a precizat că ar putea investi la Dinamo dacă gruparea va întocmi un plan pentru Centrul de Copii și Juniori.
"Nu sunt domnul Șucu, nu mă pricep la fotbal! Dacă ar fi de băgat bani într-o echipă de fotbal și dacă aș avea în spate un om care a fost acolo ca Hagi, ca Lucescu, ca ăștia, da…
Eventual să stau în tribună, să nu mă cunoască nimeni. Să mă bucur sau să plâng cu echipa. Dar nu este cazul! Este prea complicat. Ultrașii de-o parte, chibiții de altă parte, pasionații de altă parte. Eu sunt doar pasionat de fotbal.
Dacă Dinamo îmi face o școală de copii, cu o mie de copii la școală și-mi arată unde se antrenează, mâine le dau banii! Asta mă interesează. Copii, copii, copii, copii. Să aibă ce n-am avut eu!", a spus Ion Țiriac, pentru GSP.ro.